রাত পোহালেই পুরভোটের ফল প্রকাশ।  মিনি মহাকরণ দখলের লড়াই। শেষ মুহূর্তের প্রস্তুতি এখন তুঙ্গে। বাড়তি নিরাপত্তায় ভোটগণনা কেন্দ্রে বসানো হয়েছে সিসিটিভি। সকাল ৮টা থেকে শুরু হবে গণনা। ভোট গণনার শেষ মুহুর্তের প্রস্তুতিতে চূড়ান্ত ব্যস্ত প্রশাসনিক কর্তারা। স্ট্রং রুমগুলি মুড়ে ফেলা হয়েছে  নিশ্ছিদ্র নিরাপত্তায়। সরকারি কর্মচারিরা ইতিমধ্যেই পৌছে গেছেন বিভিন্ন ভোটগণনা কেন্দ্রে। ভোট গণনা হবে রবীন্দ্রভারতী, টাকি গর্ভমেন্ট স্কুল, ক্ষুদিরাম অনুশীলন কেন্দ্র, যোধপুর পার্ক গার্লস হাইস্কুল, ক্যালকাটা ব্লাইন্ড স্কুল, হেয়ার স্কুল, কলিং ইনস্টিটিউট, গীতাঞ্জলি স্টেডিয়ামে, হেস্টিংস, যোধপুর পার্ক বয়েজ, বালিগঞ্জ গর্ভমেন্ট স্কুল, ব্রতচারি আশ্রম। ভোট গণনা কেন্দ্র মুড়ে ফেলা হয়েছে কড়া নিরাপত্তায়।